Diari Oficial de la Generalitat Valenciana


Sumari del DOGV 9845, del 09-05-2024 (2024/4058)

Extracte de la Resolució de 6 de maig de 2024, del vicerector d'Investigació de la Universitat Jaume I, per la qual es convoquen dues beques d'iniciació a la investigació a càrrec del projecte «Càtedra de Transparencia Pública 2024 - Conveni de Col·laboració GVA - Presidència - UJI».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4058


Data del document
:   06-05-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució de 6 de maig de 2024, del vicerector d'Investigació de la Universitat Jaume I, per la qual es convoquen dues beques d'iniciació a la investigació a càrrec del projecte «Càtedra de Transparencia Pública 2024 - Conveni de Col·laboració GVA - Presidència - UJI». [2024/4058]  
BDNS(Identif.):758865  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/758865)  
  
Primer. Beneficiaris  
Estudiantat de l'UJI del grau en Economia; del grau en Finances i Comptabilitat; del grau en Administració d'Empreses; del grau en Enginyeria Informàtica; del grau en Matemàtica Computacional; del grau en Gestió i Administració Pública; o del doble grau en Dret i Administració d'Empreses que haja superat almenys el 50% dels crèdits de la titulació, que no haja superat tots els crèdits dels quals consta la titulació o els crèdits extra dels quals s'haja pogut matricular, i que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
Segon. Finalitat  
Obtenir formació i col·laborar en el projecte d'investigació: «Càtedra de Transparència Pública 2024-Conveni de Col·laboració GVA-Presidència-UJI»  
  
Tercer. Característiques  
Dues beques d'iniciació a la investigació amb dedicació de vint hores setmanals i una retribució bruta mensual de 440 euros. La persona beneficiària serà inclosa en el Règim General de la Seguretat Social.  
  
La durada prevista és de dos mesos.  
  
Quart. Bases reguladores  
Accessibles a: http://www.uji.es/seu/info-adm/tao/   
  
Cinquè. Import  
L'import global destinat a la concessió d'aquesta beca és de 1.800,24 euros.  
  
Sisè. Termini de presentació de sol·licituds  
Deu dies a partir del següent al de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 6 de maig de 2024. El vicerector d'Investigació (p. d. R 24.05.2022; DOGV 9349, 27.05.2022): Jesús Lancis Sáez.